Preĝejo Naskiĝo de Maria (Vértesszőlős)

La paroĥa preĝejo Naskiĝo de Maria estas sakrala historia monumento en Hungario, en Vértesszőlős, en mezo de la vilaĝo.

 Historio 
Laŭ eklezia fonto jam en 1244 paroĥa preĝejo funkciis en la vilaĝo. La turkoj okupis ĝin en 1543. Dum la kontraŭreformacio en 1671 preĝdomo konstruiĝis, en 1746 kaj 1775 ĝi estis renovigita, dum en 1751 ĝi kompletiĝis per turo. Pro la malbona stato en 1789 ĝi estis malkonstruita, poste tuj pli nova konstruiĝis en la sama loko laŭ plano de Jakab Fellner. La nova didomo estis konsekrita en 1792. La orgeno estis kreita en 1844, trakonstruita en 1888 kaj 1926. La paroĥo estis refondita en 1866 el filio de Tata (Hungario). En 1878 pro incendio precipe la turo difektiĝis, post jaro ĝi rekonstruiĝis. En 1942 krucnavo aldoniĝis al la navo. Post 3 jaroj pro la milito signifaj difektoj estiĝis. En 1968 József Samodai pentris la sekpentraĵon ĉe la ĉefaltaro. La malnova altara bildo (1870) estas nun videbla sur muro de la sanktejo. En 1981 lernoĉambro alkonstruiĝis al la kirko, en 1998 la plena fasado renoviĝis.

 Konstruaĵo 
La preĝejo situas sola laŭ la ĉefstrato en mezo de la vilaĝo. La fasado estas simetria, meze la turo plene reliefas. La enirejo funkcias tra la turo. Super la enirejo granda arka fenestro donas lumon al la galerio. La navo flanke havas po 2 fenestrojn, la navo finiĝas en plurlatera absido, al kiu sakristio kaj lernoĉambro aliĝas.

Kermeso okazas en la 8-an de septembro aŭ en la plej proksima dimanĉo.

 Fontoj 
 hungare kun fotoj
 hungare kun fotoj
 historio
 katolika leksikono
eta|maldekstre|

Vertesszőlős
Vertesszőlős